མན་སོརདང་མག་ཌགཉིས་ནི་ཨ་རབ་རྒྱལ་ཁབ་ནས་ཡིན་པ་མ་ཟད་སྤུན་མཆེད་རྒན་གཞོན་ཀྱང་ཡིན།ཁོང་གཉིས་ལ་བསམ་ཚུལ་སྤེལ་སའི་དྲ་རྒྱ་ཞིག་ཡོད།དེའི་ནང་མང་ཆེ་བ་ཆབ་སྲིད་ཀྱི་གནས་སྟངས་གང་འདྲ་སེ་འགྱུར་བ་གཏོང་ཐབས་དང་།འགྲོ་བ་མིའི་ཐོབ་ཐང་ལ་རྡོག་རོལ་ཇི་ལྟར་གཏོང་གི་ཡོད་མེད་སྐོར་ལ་བསམ་ཚུལ་འདྲ་མིན་སྣ་ཚོགས་སྤེལ་སའི་སྡིངས་ཆ་ཞིག་ཡིན།ཉེ་ཆར་མག་ཌམོ་རང་གི་དྲ་ཐོག་ཁ་བྱང་ནང་འཛུལ་དུས་ཧང་སངས་དགོས་པ་ཞིག་ལ་མོ་རང་གི་གསང་ཡིག་དེ་བརྗེ་པོ་བརྒྱབ་ཡོད་པ་ཧ་གོ་བ་རེད།གསང་ཡིག་དེ་བཀོད་སྒྲིག་བྱས་རྗེས་མོ་རང་དྲ་ཐོག་ཏུ་ཞུགས་ཐུབ་པ་རེད།ཡིན་ནའང་།དྲ་རྒྱ་དེ་ཁ་ཕྱེ་སྟེ་ནས་བལྟ་དུས་མོ་རང་ལ་ཚུར་བསླེབས་པའི་ཡི་གེ་མང་ཆེ་བ་མི་གཞན་པས་ཀློག་ཚར་ཡོད་པའི་བརྡ་སྟོན་གྱི་ཡོད།མོ་རང་གི་དོགས་པ་ལ་ཆབ་སྲིད་ཀྱི་སྐུལ་སློང་ཡོད་པའི་མི་ངན་ཚོས།དུས་རྒྱུན་མོ་རང་གིས་དྲ་རྒྱ་ཁག་ལ་བེད་སྤྱོད་བྱེད་བཞིན་པའི་གསང་ཡིག་དེ་ཤེས་རྟོགས་ཐུབ་པའམ་ཡང་ན་ཚོད་དཔག་བྱས་ཏེ་ཚོད་བལྟ་བྱས་པ་ལས་གནས་ཚུལ་དེ་བྱུང་བ་ཞིག་ཡིན་པ་གསལ་པོ་ཆགས་པ་རེད།མོ་རང་གིས་གློག་ཀླད་ཀྱི་ཉམས་མྱོང་ཞན་པའི་མན་སོར་སར་གནས་སྟངས་དེའི་སྐོར་བསམ་ཚུལ་ལེན་གར་ཕྱིན་པ་རེད།